**Valsts organizētā prostatas vēža skrīninga sniegšanas nosacījumi**

No 2021.gada 1.maija tiek uzsākta jauna skrīninga programma - prostatas vēža skrīninga pārbaude, kas ietver prostatas specifiskā antigēna (PSA) noteikšanu.

Pārbaudes biežums: vienu reizi divos gados

Pārbaude tiek veikta: visiem vīriešiem vecumā no 50-75 gadiem un vīriešiem no 45 gadu vecuma, ja ģimenes anamnēzē asinsradiniekam ir konstatēts prostatas vēzis

1. Ģimenes ārsta prakses apmeklējuma laikā

|  |  |  |
| --- | --- | --- |
| N.p.k. | Diagnozes kods pēc SSK-10 | Apmaksājamās manipulācijas |
| 1.1. | Prostatas audzēju agrīnā diagnostika | |
| 1.1.1. | Z12.5 - Prostatas audzēju speciāli skrīningizmeklējumi vai Z80.4 - Dzimumorgānu ļaundabīgi audzēji ģimenes anamnēzē | **60198** - Maksājums ģimenes ārstam par pacienta vecumā līdz 65 gadiem nosūtīšanu uz valsts organizēto prostatas vēža skrīningu\* |
| **60197 -** Maksājums ģimenes ārstam par pacienta vecumā no 65 gadiem nosūtīšanu uz valsts organizēto prostatas vēža skrīningu\* |
| **60196** - Pacienta nosūtīšana uz valsts organizēto prostatas vēža skrīningu, ko veic ģimenes ārsts, izmeklējot pacientu ar saslimšanu vai veicot pieaugušo profilaktisko apskati\*\* |
| **40003 -** Asins ņemšana ar slēgtu sistēmu vienā stobriņā |
| **40002 -** Seruma (plazmas) iegūšana |

\*manipulācijas lieto ar 4.aprūpes epizodi, ja pacienta apmeklējuma iemesls ir tikai nosūtījuma saņemšana prostatas vēža skrīningam

\*\*manipulāciju lieto, veicot prostatas vēža skrīningu kopā ar pieaugušo profilaktisko apskati, norādot talonā 4.aprūpes epizodi vai izmeklējot pacientu ar saslimšanu, norādot talonā 1., 2., 3., 5. vai 6.aprūpes epizodi

1.2. Nosūtījuma noformēšanas nosacījumi uz laboratorisko PSA noteikšanu:

1.2.1. ģimenes ārsts pacientu nosūta uz PSA noteikšanu, izmantojot laboratorijas veidlapu, norādot pamatdiagnozes vai blakusdiagnozes kodu: Z12.5 - Prostatas audzēju speciāli skrīningizmeklējumi vai Z80.4 - Dzimumorgānu ļaundabīgi audzēji ģimenes anamnēzē, atbilstoši Starptautiskajam slimību klasifikatoram (SSK-10).

1. PSA noteikšana laboratorijā:

|  |  |  |
| --- | --- | --- |
| N.p.k. | Diagnozes kods pēc SSK-10 | Apmaksājamās manipulācijas |
| 2.1. | Prostatas audzēju agrīnā diagnostika | |
| 2.1.1. | Z12.5 - Prostatas audzēju speciāli skrīningizmeklējumi vai Z80.4 - Dzimumorgānu ļaundabīgi audzēji ģimenes anamnēzē | **40003** - Asins ņemšana ar slēgtu sistēmu vienā stobriņā |
| **40002** - Seruma (plazmas) iegūšana |
| **46143** - PSA – prostatas specifiskais antigēns. Izmeklējuma rezultāts - norma |
| **46144** - PSA – prostatas specifiskais antigēns. Izmeklējuma rezultāts - paaugstināts |

1. Izmeklēšanas algoritms pēc prostatas specifiskā antigēna (PSA) testa veikšanas:

|  |  |
| --- | --- |
| Testa rezultāts | Turpmākie izmeklējumi |
| 3.1. Prostatas specifiskais antigēns (PSA) paaugstināts | 3.1.1. Pacientu nosūta pie urologa uz vienu no specializētām iestādēm |
| 3.2. Prostatas specifiskais antigēns (PSA) norma | 3.2.1. Pacients tiek uzaicināts atkārtota testa veikšanai pēc diviem gadiem |

1. Nosūtījuma uz tālākiem izmeklējumiem noformēšanas nosacījumi:
   1. ārsts pacientu nosūta pie urologa, izmantojot veidlapu Nr. 027/u, norādot informāciju par iepriekš veikto izmeklējumu rezultātiem un pamatdiagnozes kodu: **C61**, blakusdiagnozi: **Z03.161**; pamatdiagnoze: **Z03.161** (izmeklēšana iespējama prostatas ļaundabīga audzēja dēļ), atbilstoši Starptautiskajam slimību klasifikatoram (SSK-10).
2. Valsts apmaksātu urologa konsultāciju saistībā ar aizdomām par ļaundabīgu saslimšanu veic sekojošās ārstniecības iestādes: “SIA “Rīgas Austrumu klīniskā universitātes slimnīca”, VSIA “Paula Stradiņa klīniskā universitātes slimnīca”, SIA “Daugavpils reģionālā slimnīca” un SIA “Liepājas reģionālā slimnīca”.